Vállalkozási keretszerződés

**(tervezet)**

amely létrejött egyrészről a **Budapest Főváros X. kerület Kőbányai Önkormányzat** (1102 Budapest, Szent László tér 29., bankszámlaszám: OTP Bank Nyrt. 11784009-15510000, adószáma: 15735739-2-42, képviseli: Kovács Róbert megbízásából dr. Pap Sándor alpolgármester) mint Megrendelő (továbbiakban: **Megrendelő**),

másrészről az (székhelye: cégjegyzékszáma: Cg., adószáma: bankszámlaszám:, képviseli: ) mint Vállalkozó (a továbbiakban: **Vállalkozó**),

a továbbiakban együttesen **Felek** között az alábbi feltételekkel:

1. **Előzmény**

A Megrendelő **„A Kőbányai Hírek című önkormányzati lap nyomdai előállítása és szállítása”** tárgyában a közbeszerzésekről szóló 2015. évi CXLIII. törvény (a továbbiakban: Kbt.) 113.§ (1) bekezdése szerinti nyílt közbeszerzési eljárást folytatott le, amelynek nyertese Vállalkozó lett.

1. **A szerződés tárgya**
2. A Vállalkozó a Megrendelő eseti megrendelése alapján vállalja a Kőbányai Hírek (a továbbiakban: Kiadvány) elektronikus úton átadott nyomtatási anyagok alapján történő nyomdai előállítását (huszonnégy rendes és négy rendkívüli lapszám) és az 1. melléklet szerinti kiszállítását a közbeszerzési eljárás dokumentációjában és a szerződésben foglalt feltételek szerint.
3. A Kiadvány nyomdai előállítására vonatkozó paraméterek a következők:
4. Oldalméret: 300 mm x 480 mm
5. Terjedelem: 16, illetve 20 oldal, az eseti megrendelésben foglaltak szerint
6. Példányszám: 43.000 pld.
7. Hozott anyag: compozit pdf
8. Nyomás: 4+4 szín
9. Anyag: 52 g újságnyomó
10. Kötészet: hajtva
11. A Kiadvány havonta egy alkalommal jelenik meg.
12. A Vállalkozó a decemberi hónap során a decemberi és a következő év januárjának lapszámját is előállítja.
13. A Megrendelő a II. 3. pontban meghatározottakon felül jogosult de nem köteles évi kettő rendkívüli lapszám megrendelésére.
14. A Vállalkozó a II. 1. pont szerinti feladatot 2018. február 10. napjától 2019. december 31. napjáig, vagy a rendelkezésre álló keretösszeg kimerüléséig köteles elvégezni.
15. **A szerződés ellenértéke, fizetési feltételek**
16. A Vállalkozót a Szerződés II. pontja szerinti feladatok teljes és hibátlan teljesítése esetén az általa benyújtott ajánlat szerint az alábbi vállalkozói díj illeti meg.

16 oldalas kiadvány ….Ft + ÁFA /példány

20 oldalas kiadvány……Ft + ÁFA /példány

1. A szerződés keretösszege 44.000.000 Ft + áfa. A Megrendelőnek nincs megrendelési kötelezettsége a teljes keretösszegre.
2. A vállalkozói díj a Vállalkozó valamennyi költségét, díját, készkiadását stb. tartalmazza, a Vállalkozó a szerződéses árért teljes körűen vállalkozik a szerződésben meghatározott feladat teljesítésére.
3. A Vállalkozó a szerződés teljesítésigazolását követően megrendelésenként jogosult a számla benyújtására.
4. A számlát a Megrendelő címén kell benyújtani, cégszerűen aláírva, a hatályos jogszabályi rendelkezéseknek megfelelően, a teljesítésigazolásban foglaltakkal egyező mértékben, alakilag és tartalmilag hibátlanul. A számlához a teljesítésigazolás egy eredeti példányát csatolni kell.
5. A Vállalkozó által kiállított számlát a Megrendelő – a beérkezést követően – ellenőrzi. Amennyiben a Megrendelő a számlát kifogásolja, a Vállalkozó az erről szóló írásbeli értesítést követően köteles új számlát kiállítani. A Megrendelő fizetési késedelme kizárt, kivéve, ha a Megrendelő nem jogszerűen kifogásolta a számlát (vagy annak valamely részét).
6. A Vállalkozó díját a Megrendelő a teljesítésigazolást követően alakilag és tartalmilag a jogszabályoknak mindenben megfelelően kiállított számla alapján, a számla kézhezvételét követő 30 napon belül átutalással egyenlíti ki a Vállalkozó számlájára. Amennyiben a számla tartalmi vagy formai okból javításra szorul, a fizetési határidő a megfelelően javított számla kézhezvételétől kezdődik.
7. A Megrendelő előleget nem fizet.
8. Fizetési késedelem esetén a Megrendelő a késedelem időtartamára a Ptk. 6:155. §-ában meghatározott mértékű késedelmi kamat fizetésére köteles. Megrendelő kijelenti, hogy Ptk. 8:1.§ (1) bekezdés 7. pontja alapján szerződő hatóságnak minősül.
9. A kifizetés során alkalmazandó az adózás rendjéről szóló 2003. évi XCII. törvény 36/A. §-ában foglalt rendelkezés.
10. Vállalkozó kötelezettséget vállal a Kbt. 136.§ (1) bekezdése értelmében, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) pontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak, illetve Vállalkozó kijelenti, hogy a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143.§ (3) bekezdése szerinti ügyletekről a Megrendelőt haladéktalanul értesíti.
11. **Teljesítés**
12. A Kiadvány szerkesztője a Kiadvány előállítására vonatkozó megrendelési igényét, valamint a kiadvány nyomdakész oldalait (a továbbiakban: anyagleadás) compozit pdf-formátumban a Vállalkozó által megadott e-mail címre ( @ )elküldi legkésőbb minden hónap utolsó munkanapját megelőző 3. munkanapon 10.00 óráig, illetve az eseti lapszámok vonatkozásában a Megrendelő és a szerkesztő közötti megegyezéstől függő időpontban.
13. A Vállalkozó köteles a megrendelői igény átvételéről haladéktalanul e-mailben visszaigazolást küldeni a szerkesztőnek és a Megrendelőnek.
14. A Megrendelő jogosult a kiadványban megjelenő hirdetésekről, valamint egyéb speciális színezési igényt támasztó anyagról színmintát (proof) küldeni a Vállalkozó részére.
15. A Vállalkozó vállalja, hogy a Kiadványt az anyagleadást követő …….. munkanap 10 óráig előállítja és az 1. melléklet szerint leszállítja. Vállalkozó vállalja, hogy a Kiadvány nyomdai előállításával kapcsolatos jogszabályi kötelezettségeinek a sajtótermékek kötelespéldányainak szolgáltatásáról és hasznosításáról szóló 60/1998. (III. 27.) Korm. rendeletben foglaltakra is figyelemmel maradéktalanul eleget tesz, az Országos Széchenyi Könyvtárnak és a területileg illetékes Fővárosi Szabó Ervin Könyvtárnak a Kiadvány megjelenésének hónapját követő hónap 15. napjáig sokszorosító jelentést és kötelespéldányt küld.
16. A megrendelés akkor tekinthető teljesítettnek, ha a Kiadványt és a szerkesztőségi példányokat a Vállalkozó tiszta, sértetlen állapotban az 1. mellékeltnek megfelelően, a IV.4. pontban foglalt határidőben leszállítja, valamint az átadás-átvételt igazoló dokumentumot a Kiadvány tételes mennyiségi- és minőségi átvételét követően a Megrendelő aláírta.
17. Vállalkozó kijelenti, hogy rendelkezik 1 fő, ….. éves nyomdaipari szakmai tapasztalattal bíró, nyomdaipari gépmester vagy nyomdaipari üzemmérnök, illetőleg azzal egyenértékű képesítéssel rendelkező szakemberrel és a szakembert a teljesítésbe bevonja. A teljesítésigazolásra Hegedűs Károly aljegyző jogosult.
18. **A Szerződés biztosítékai**
19. Szerződő felek a Kbt. 126. § (1) bekezdése és a Ptk. 6:186. § (1) bekezdése rendelkezéseinek figyelembevételével a Vállalkozó nem, vagy nem szerződésszerű teljesítése esetére kötbérfizetési kötelezettségben állapodnak meg.
20. Késedelmes teljesítés esetén a Vállalkozó a késedelem minden megkezdett órájára a késedelemmel érintett eseti megrendelés nettó vállalkozói díja 1%-ának megfelelő összegű kötbért köteles fizetni a Megrendelőnek. Ha a késedelem egy alkalommal a 12 órát meghaladja, vagy a szerződés időtartama alatt hat alkalommal legalább 1-1 óra időtartamú, a Megrendelő jogosult a meghiúsulás szabályait alkalmazni. Késedelemnek tekinthető - ha olyan okból, amelyért a Vállalkozó felelős -, Vállalkozó nem állítja elő és szállítja le a kiadványt a jelen szerződés IV.4. pontjában foglalt határidőn belül.
21. Amennyiben a Megrendelő a teljesítésre póthatáridőt határoz meg, a Vállalkozó a késedelmi kötbér fizetésére a póthatáridő alatt is köteles.
22. A teljesítés olyan okból történő meghiúsulása esetén, amelyért a Vállalkozó felelős, a Vállalkozó meghiúsulási kötbért köteles fizetni, amelynek mértéke a megrendelésenkénti nettó vállalkozói díj 25%-a.
23. Szerződésszegés esetén a szerződésszegő fél a felmerült kárt a Ptk. vonatkozó rendelkezéseinek megfelelően köteles megtéríteni.
24. **A szerződés megszűnése**
25. A Szerződés mindkét fél általi aláírása napján lép hatályba.
26. A Szerződés megszűnik
    1. a II.6. pont szerinti határozott időtartam elteltével,
    2. a III.2. pont szerinti keretösszeg kimerülésével,
    3. a Felek közös megegyezése esetén írásbeli közös nyilatkozatukkal, az abban megjelölt napon és feltételekkel;
    4. a Szerződés szerinti feladat elvégzésével;
    5. bármelyik fél azonnali hatályú felmondásával, a másik fél súlyos szerződésszegése esetén.
27. Súlyos szerződésszegésnek minősül, ha
    1. a Vállalkozó a szerződésszerű teljesítéssel egy alkalommal 12 órát meghaladó késedelembe esik, vagy Vállalkozó késedelme a szerződés időtartama alatt összesen legfeljebb hat alkalommal meghaladja az 1-1 órát;
    2. a Vállalkozóval szemben felszámolási vagy csődeljárás indul,
    3. a Vállalkozó a Megrendelő felszólítására – a felszólításban foglalt határidőre – nem javítja ki a hibát,
    4. a Vállalkozó nem vonja be a teljesítésbe az alkalmasság igazolására megjelölt és értékelési részszempontként megajánlott szakembert,
28. A Megrendelő a Kbt. 143. § (3) bekezdése alapján köteles a jelen keretszerződést felmondani – olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha
    1. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel,
    2. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
29. A Szerződés megszűnése esetén a Felek egymással elszámolnak. A Megrendelő az általa igazolt teljesítést köteles a Vállalkozó részére kifizetni a Szerződésben foglalt feltételek szerint.
30. A Vállalkozó jogosult a jelen keretszerződés azonnali hatályú felmondására, amennyiben Megrendelő a vállalkozói díj megfizetésével 30 napot meghaladó késedelembe esik. Vállalkozó késedelembe esése kizárja a Megrendelő egyidejű késedelmét.
31. **Egyéb rendelkezések**
32. A Szerződés tartalmát a felek üzleti titokként kezelik, arról kívülálló harmadik személynek sem szóban, sem írásban a másik Fél előzetes írásbeli beleegyezése nélkül felvilágosítást nem adnak.
33. A Felek rögzítik, hogy az ellenőrzési körükön kívül eső szerződésszegéssel okozott károk tekintetében a Ptk. 6:142. § rendelkezései az irányadók.
34. Vis maior alatt értendő minden olyan esemény, illetve történés, amelynek oka a felek rendelkezési jogán és ellenőrzési körén kívül esik, előre nem látható, elkerülhetetlen, és amely megakadályozza az érdekelt felet a szerződéses kötelezettségek teljesítésében. Így a jelen pont értelmezése szempontjából a „vis maior” olyan esetekre vonatkozik, amely a Felek akaratán kívül következik be, nem a felek hibájából vagy hanyagságából, amelyekben a kötelezett késedelmére a Ptk.-ban meghatározott kimentési lehetőség érvényesíthető.

A Vállalkozó nem sújtható késedelmi kötbérrel vagy a szerződés mulasztás miatti azonnali hatályú felmondásával, amennyiben a késedelmes teljesítése vis maior eredménye.

A Felek nem tekintik vis maiornak bármely fél átalakulását, felszámolását, illetve fizetésképtelenségét.

Az érintett fél köteles a másik felet a vis maior helyzet bekövetkeztéről, illetve megszűntéről a lehetőségekhez képest haladéktalanul, de legkésőbb 15 napon belül értesíteni.

1. A Felek kötelesek egymást haladéktalanul tájékoztatni minden olyan körülményről, ami a teljesítést vagy a szerződésben szabályozott jogaikat és kötelezettségeiket érinti.
2. A Szerződés kizárólag papír alapon a Felek aláírásával (a továbbiakban: írásban) módosítható a Kbt. 141.§-ának rendelkezései szerint. Kizárólag írásban kerülhet sor a számla visszaküldésére és a szerződés VI. pontjában foglaltak alkalmazására.
3. A Felek képviselői

A Megrendelő részéről

Név: Jankovich Tibor

E-mail: JankovichTibor@kobanya.hu

Telefon: 06 30 458 4310

A Vállalkozó részéről

név:

e-mail:

telefon:

1. A Felek a Szerződés teljesítése körében elsősorban elektronikus úton (e-mailen) tartanak kapcsolatot. A kapott e-mailt a címzett köteles haladéktalanul elektronikus úton visszaigazolni a küldő számára. Az e-mail akkor minősül kézbesítettnek, amikor az e-mail olvasásáról a küldő fél a visszaigazolást elektronikusan megkapja.
2. A szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései és a szerződéskötéskor hatályos Kbt. vonatkozó rendelkezései az irányadók
3. A Szerződés elválaszthatatlan részét képezi az 1. melléklet, valamint – külön fizikai csatolás nélkül is – a közbeszerzési eljárás teljes iratanyaga.
4. A jelen keretszerződésben nem szabályozott kérdésekben a Polgári Törvénykönyvről szóló 2013. évi V. törvény és a szerződéskötéskor hatályos Kbt. vonatkozó rendelkezései az irányadóak.

A Szerződés 5 számozott oldalból áll, 6 példányban készült, amelyből 5 példány a Megrendelőt, 1 példány a Vállalkozót illeti meg.

A Szerződő Felek cégjegyzésre jogosult képviselői a Szerződést – elolvasás és értelmezés után – mint ügyleti akaratukkal mindenben megegyezőt, jóváhagyólag írták alá.

Budapest, 2018. január „ ”

|  |  |
| --- | --- |
| **….......................................**  **Megrendelő**  **Budapest Főváros X. kerület Kőbányai Önkormányzat**  **Kovács Róbert polgármester**  **megbízásából Dr. Pap Sándor alpolgármester** | **….......................................**  **Vállalkozó** |
|  |  |

Pénzügyi ellenjegyzés:

…..................................

Végh Erzsébet

osztályvezető

Szakmai és jogi szignáló:

|  |  |
| --- | --- |
| ….......................................  Hegedűs Károly  aljegyző | ….......................................  Dr. Szüts Korinna  főosztályvezető |

1. melléklet

A kiszállításra vonatkozó információk

|  |  |  |
| --- | --- | --- |
| Intézmény | Cím | példányszám |
| Magyar Posta Zrt. Központi Hírlap Iroda | Budapest Orczy tér 1. | 41 400 |
| Budapest Főváros X. kerület Kőbányai Polgármesteri Hivatal | 1102 Budapest, Szent László tér 29. | 125 |
| Ügyfélközpont | 1102 Budapest, Állomás u. 26. | 75 |
| Ügyfélszolgálat | 1108 Budapest, Újhegyi sétány 16. | 75 |
| Kormányablak | 1105 Budapest, Havas Ignác u. 1. | 75 |
| Kőrösi Csoma Sándor Kőbányai Kulturális Központ | 1105 Budapest, Szent László tér 7-14. | 75 |
| KÖSZI | 1105 Budapest, Előd u. 1. | 75 |
| Pongrác Közösségi Ház | 1101 Budapest, Gyöngyike u. 4. | 75 |
| Újhegyi Közösségi Ház | 1108 Budapest, Újhegyi sétány 16. | 75 |
| Borostyán Idősek Klubja | 1106 Budapest, Keresztúri út 6/a. | 75 |
| Együtt Egymásért Idősek Klubja | 1106 Budapest, Hárslevelű u. 17/a | 75 |
| Felnőttfogászat | 1101 Budapest, Kőbányai út 45. | 75 |
| Felnőtt-háziorvosi rendelő | 1105 Budapest, Zsivaj u. 2. | 75 |
| Felnőtt-háziorvosi rendelő | 1106 Budapest, Kerepesi út 67. | 75 |
| Felnőtt-háziorvosi rendelő | 1108 Budapest, Újhegy sétány 13. | 75 |
| Felnőtt-háziorvosi rendelő | 1107 Budapest, Üllői út 128. és 136. | 75 |
| Felnőtt-háziorvosi rendelő | 1101 Budapest, Pongrác út. 19. | 75 |
| Felnőtt-háziorvosi rendelő | 1106 Budapest, Hárslevelű u. 19. | 75 |
| Felnőtt-háziorvosi rendelő | 1105 Budapest, Gergely u. 26. | 75 |
| Felnőtt-háziorvosi rendelő | 1101 Budapest, MÁV-telep 39. | 75 |
| Gyermekfogászat | 1108 Budapest, Újhegy st. 13. | 75 |
| Gyermekfogászat | 1101 Budapest, Kőbányai út 47. | 75 |
| Gyermek-háziorvosi rendelő | 1105 Budapest, Zsivaj u. 2. | 75 |
| Gyermek-háziorvosi rendelő | 1106 Budapest, Kerepesi út 67. | 75 |
| Gyermek-háziorvosi rendelő | 1108 Budapest, Újhegy sétány 13-15. | 75 |
| Gyermek-háziorvosi rendelő | 1107 Budapest, Üllői út 136. | 75 |
| Gyermek-háziorvosi rendelő | 1101 Budapest, Salgótarjáni út 47. | 75 |
| Gyermek-háziorvosi rendelő | 1106 Budapest, Hárslevelű u. 19. | 75 |
| Gyermekek Átmeneti Otthona | 1101 Budapest, Salgótarjáni út 47. | 75 |
| Gyermekjóléti Központ | 1105 Budapest, Ihász utca 24. | 75 |
| Házi segítségnyújtás | 1102 Budapest, Kőrösi Csoma Sándor út. 40. | 75 |
| LÉLEK-Pont és LÉLEK Házak | 1108 Budapest, Maglódi út 143. | 75 |
| Őszirózsa Idősek Klubja | 1105 Budapest, Román u. 4. | 75 |
| Pongrác Idősek Klubja | 1101 Budapest, Salgótarjáni út 47. | 75 |
| Védőnői szolgálat | 1102 Budapest, Kőrösi Csoma Sándor út 43-51. | 75 |